**Neeme küla Ajataguse tee 30 maaüksuse avalik arutelu**

Jõelähtme 27.05.2025

Algus: 15.00

Juhatas:

Osavõtjad: (koos andmetega eraldi lehel vt lisa 1)

Reet Mändmets, huvitatud isik

Margus Mändmets, huvitatud isik

Helen Leiger, planeerija

Tiina Skolimowski, planeeringuspetsialist

**Arutati**

Detailplaneeringu avalik väljapanek toimus 21.04.–20.05.2025. Avaliku väljapaneku ajal on naabermaaüksuse, Ajataguse tee 28 omanik puudutatud isikuna, teinud omapoolse ettepaneku ja edastanud kirjaliku ettepaneku Jõelähtme Vallavalitsusele, milles palus detailplaneeringu edasisel menetlemisel arvestada Ajataguse tee 28 projekteerimistingimuste taotluse ja sellele lisatud asendiskeemiga ning tagada planeeritava hoonestuse nõutavad vahekaugused naaberkinnistutel (50m). Samuti soovis ta, et Ajataguse tee 28 olemasolevad ja planeeritavad hooned koos minimaalsete nõutavate vahekaugustega Ajataguse tee 30 suhtes võiksid olla kantud detailplaneeringu põhijoonisele.

Avalikul arutelul naabermaaüksuse omanik ei osalenud, aga Jõelähtme Vallvalitsus vastas puudutatud isikule omapoolse kirja ja selgitustega enne avalikku arutelu.

Avalikul arutelul selgitas vallaametnik osalenutele, et Ajataguse tee 30 maaüksuse detailplaneering algatati eesmärgiga jagada maatulundusmaa sihtotstarbega 4387m2 suurune maaüksus kaheks üksikelamumaa ja üheks teemaa sihtotstarbega krundiks, elamukruntidele ehitusõiguse määramiseks ühe elamu ja neid teenindavate abihoonete rajamise eesmärgil. Algatamise hetkel oli teada, et detailplaneering sisaldab kehtiva üldplaneeringu muutmise ettepanekut üldplaneeringuga määratud kruntide suuruse ja kavandatavate elamute omavahelise kauguse osas. Sama informatsioon on edastatud puudutatud isikule Ajataguse tee 30 algatamise hetkel.

Olles tutvunud Ajataguse tee 28 maaüksusele väljastatavate projekteerimistingimuste ja sinna lisatud esialgse skeemiga, saab tõdeda, et kavandatuga muutub tegelikult olukord praegusega paremaks. Taotletavate projekteerimistingimustega on plaanis olemasolev elamu muuta abihooneks ja uus elamu rajada planeeritavast maaüksusest kaugemale kui hetkel olemasolev elamu paikneb. Praegu on Ajataguse tee 28 olemasoleva hoone ja planeeringuga kavandatud Ajataguse tee 30 elamu hoonestusala omavaheline kaugus 18m. Projekteerimistingimustega kavandatav tagaks eeldatavalt elamute omavahelise kauguse, mis on suurem kui 20m.